અમદાવાદ શહેરમાં ધી લીગલ મેટ્રોલોજી એક્ટની જોગવાઇઓને લઇને જાગ્રૃતતા નથી જેથી વેપારીઓ મનફાવે તેવા માપ અને જથ્થો દર્શાવીને ચીઝવસ્તુઓનું વેચાણ કરતાં હોય છે જેથી રાષ્ટ્રીય ગ્રાહક સુરક્ષા એજન્સીના પ્રમુખ જશંવતસિંહ વાઘેલાએ લો-ગાર્ડનના પેન્ટાલૂન અને શ્યામલ ચાર રસ્તાની બ્રાંડ ફેક્ટરી સામે અપ્રમાણભૂત માપથી રેડિમેડ કપડાંનુ વેચાણ થતું હોવાની ફરિયાદ કરી હતી જેથી ગઇકાલે તોલમાપ વિભાગે દરોડા પાડયા હતા જેમાં પેન્ટાલૂન સામે બિનપ્રમાણભૂત માપથી કપડાનું વેચાણ કરવા બદલ કેસ દાખલ કરાયો હતો જેમાં ધી લીગલ મેટ્રોલોજી એક્ટ ૨૦૦૯ના નિયમોની કલમ ૧૧ હેઠળ કાર્યવાહી કરાઇ જ્યારે સેટેલાઇટની બ્રાંડ ફેક્ટરી સામે રેડિમેડ કપડાંની એમઆરપી ઉપર ડિસ્કાન્ટ જાહેર કર્યા બાદ પણ તેની ઉપર વેટ વસુલવાનો કેસ કરાયો હતો.